અમદાવાદ: સાઉથ-ઈસ્ટ આફ્રિકાના મલાવીથી +26588260466 નંબર પરથી આવેલા મિસ કોલ પર જો કોલ બેક કરશો તો તમારા બેલેન્સમાંથી રૂ.1316 કપાઈ જશે. દિવાળીના તહેવાર દરમિયાન હજારો અમદાવાદીઓના મોબાઈલ પર મોડી રાત્રે +26588260466 અનેક મિસ કોલ આવ્યા હતા. જોકે દરેક કોલમાં પાછળના 4 આંકડા બદલાયા કરતા હતા. આ ઘટના અંગે ક્રાઈમ બ્રાન્ચે તપાસ કરતા નંબર સાઉથ-ઈસ્ટ આફ્રિકાના મલાવીથી પ્રોક્સી સર્વરનો ઉપયોગ કરી કરાયો હોવાનું બહાર આવ્યું હતું. જોકે મોટાભાગના લોકોએ ભળતા-સળતા નંબરો પર કોલબેક કરવાનું ટાળતા તેઓ વિદેશી હેકર્સના ચંગુલમાં ફસાતા બચી ગયા હતા.